pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. ไฟเขียวเพิ่มค่าป่วยการให้ “อสม.- อสส.” จากเดิมเดือนละ 1,000 บาท เป็น 2,000 บาท เพื่อให้สอดคล้องกับภารกิจที่เพิ่มขึ้น เริ่มปีงบ 67 เป็นต้นไป
วันพุธที่ 8 มีนาคม 2566
ครม. ไฟเขียวเพิ่มค่าป่วยการให้ “อสม.- อสส.” จากเดิมเดือนละ 1,000 บาท เป็น 2,000 บาท เพื่อให้สอดคล้องกับภารกิจที่เพิ่มขึ้น เริ่มปีงบ 67 เป็นต้นไป
.....
ที่ประชุมครม. (7 มี.ค. 66) เห็นชอบให้เพิ่มค่าป่วยการอาสาสมัครสาธารณสุขประจําหมู่บ้าน (อสม.) และอาสาสมัครกรุงเทพมหานคร (อสส.) จากเดิมเดือนละ 1,000 บาท เป็น 2,000 บาทต่อคน
.
โดยให้กรมสนับสนุนบริการสุขภาพ และสํานักอนามัย กรุงเทพมหานคร ตั้งคําของบประมาณรายจ่ายประจําปี ตั้งแต่ปีงบ 67 เป็นต้นไป (1 ต.ค. 66) คาดว่าใช้งบประมาณปีละ 13,081 ล้านบาท
.
การอนุมัติเพิ่มค่าป่วยการครั้งนี้ เพื่อให้สอดคล้องกับภารกิจของ อสม. และ อสส. ที่เพิ่มขึ้นตามนโยบายรัฐบาลในการดูแลสุขภาพ ที่เน้นการส่งเสริมสุขภาพ ป้องกันโรค เพื่อลดอัตราการเจ็บป่วยของประชาชน
.
รวมทั้งการปฏิบัติหน้าที่ในการเฝ้าระวัง ป้องกัน และควบคุมการแพร่ระบาดของโรคโควิด-19 ในระยะ Post-Pandemic ในชุมชน จํานวน 4 งาน คือ
.
• คัดกรองเพื่อประเมินภาวะสุขภาพผู้สูงอายุในชุมชน 9 ด้าน
• สร้างความรอบรู้ และให้บริการดูแลสุขภาพตามสภาพปัญหาในแต่ละด้าน และประสานภาคีเครือข่ายดูแล ผู้สูงอายุให้มีชีวิตที่ดีขึ้น
• ปฏิบัติงานในระยะ Post-Pandemic ของโรคโควิด - 19
• ติดตามผู้ผ่านการบําบัดยาเสพติดในระบบสมัครใจบําบัด
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ลงพื้นที่ตรวจเยี่ยมสถานพินิจและคุ้มครองเด็กและเยาวชนจังหวัดนครศรีธรรมราช
วันพุธที่ 8 มีนาคม 2566
08/03/2566
ปลัดกระทรวงยุติธรรม ลงพื้นที่ตรวจเยี่ยมสถานพินิจและคุ้มครองเด็กและเยาวชนจังหวัดนครศรีธรรมราช
ปลัดกระทรวงยุติธรรม ลงพื้นที่ตรวจเยี่ยมสถานพินิจและคุ้มครองเด็กและเยาวชนจังหวัดนครศรีธรรมราช
ในวันเสาร์ที่ ๔ มีนาคม ๒๕๖๖ เวลา ๑๓.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม พร้อมด้วย นายสหการณ์ เพ็ชรนรินทร์ รองปลัดกระทรวงยุติธรรม หัวหน้ากลุ่มภารกิจด้านพัฒนาพฤตินิสัย ลงพื้นที่ตรวจเยี่ยมสถานพินิจและคุ้มครองเด็กและเยาวชนจังหวัดนครศรีธรรมราช โดยมี นางเพ็ญพร วงศาสวัสดิ์ ผู้อํานวยการสถานพินิจและคุ้มครองเด็กและเยาวชนจังหวัดนครศรีธรรมราช และเจ้าหน้าที่ที่เกี่ยวข้องให้การต้อนรับ
​    สถานพินิจและคุ้มครองเด็กและเยาวชนจังหวัดนครศรีธรรมราช ก่อตั้งขึ้นมาในปี พ.ศ. ๒๕๔๑ มีพื้นที่รวมกับศาลเยาวชนและครอบครัวจังหวัดนครศรีธรรมราช รวม ๙๓ ไร่เศษ โดยเด็กและเยาวชนฯ ที่นี่เป็นเด็กในพื้นที่ ซึ่งส่วนใหญ่เป็นคดียาเสพติดและคดีครอบครัว เป็นหน่วยงานที่มีรางวัลการันตีมากมาย อาทิ การให้บริการการดูแลเด็กในโครงการสุขภาพที่เป็นมิตร เป็นสถานบําบัดในระบบการต้องโทษที่ผ่านมาตรฐาน และเป็นโมเดลคลาสรูม
​    ปลัดกระทรวงยุติธรรม กล่าวว่า มีความดีใจและเป็นโอกาสอันดีที่ได้มาเจอน้อง ๆ เด็กและเยาวชนฯ ขอชื่นชมบุคลากรและเจ้าหน้าที่ที่เสียสละปฎิบัติหน้าที่ตรงนี้ ทั้งภารกิจที่อยู่ในความรับผิดชอบดูแล และภารกิจที่ยกระดับหน่วยงานให้เป็นองค์กรที่ได้มาตรฐาน มีรางวัลการันตีมากมาย ซึ่งถือได้ว่าเป็นการบริหารจัดการในเชิงสถานที่ แต่สิ่งที่อยากจะได้ยิน คือ การที่จํานวนของเด็กและเยาวชนในสถานพินิจฯ มีจํานวนที่น้อยลง
​    “อยากให้ น้อง ๆ ที่ก้าวพลาด ได้ใช้เวลานี้ทบทวนว่าเพราะเหตุใดเราถึงได้เข้ามาอยู่ในที่แห่งนี้ เมื่อมีโอกาสอยากให้ก้าวออกไปโดยไม่ต้องหวนกลับเข้ามาใหม่หากจํานวนลดลง นั่นหมายความว่า เด็กและเยาวชนฯ มีโอกาสเติบโตในสังคมได้อย่างมีประสิทธิภาพ และอยากให้ถ่ายทอดประสบการณ์ที่ก้าวพลาดและการใช้ชีวิตอยู่ในสถานควบคุมเป็นอย่างไร เพื่อเด็กและเยาวชนจะได้เกิดการตระหนักและเป็นการช่วยเหลือสังคมได้อีกมาก” ปลัดกระทรวงยุติธรรมกล่าว
​    นายสหการณ์ กล่าวว่า เด็กและเยาวชนฯ ที่นี่เป็นทรัพยากรที่มีความสําคัญทั้งของครอบครัว สังคม รวมถึงประเทศชาติเชื่อมั่นว่าทุกคนไม่อยากจะเข้ามาที่นี่ แต่เนื่องด้วยความรู้เท่าไม่ถึงการณ์จึงนํามาสู่ตรงนี้ แต่ไม่ได้หมายความว่าที่ตรงนี้คือจุดจบ อยากจะให้เป็นครั้งสุดท้ายในชีวิต ขอเป็นกําลังใจให้ทุกคน รวมไปถึงบุคลากรและเจ้าหน้าที่ที่จะร่วมกันปฏิบัติภารกิจที่สําคัญนี้ให้สําเร็จไปด้วยกัน
​    นอกจากนี้ ได้เยี่ยมชมผลิตภัณฑ์จากเด็กและเยาวชนฯ อาทิ การทําน้ํายาล้างจานการประดิษฐ์ดอกไม้จันทน์ การทําพวงกุญแจการถักไหมพรม การถักผ้าพันคอ การแกะสลักรองเท้า การเย็บหน้ากากอนามัย
​    พร้อมกันนี้ได้เยี่ยมชมโรงอาหารที่มีการจัดเตรียมพื้นที่เพื่อรักษามาตรการความปลอดภัยในด้านการป้องกันโรคไวรัสโคโรนา 2019 ซึ่งสถานพินิจฯ มีการกําหนดตารางอาหารตามหลักโภชนาการเพื่อสุขภาวะที่ดีของเด็กและเยาวชนฯ อีกทั้ง มีห้องเก็บอาหารแห้งที่มีความสะอาด และมีพื้นที่่จัดเก็บเพียงพอ รวมไปถึงภาชนะที่ใช้ใส่อาหารนั้น มีการเลือกภาชนะที่คํานึงถึงเรื่องความปลอดภัยในการนําไปใช้ก่อเหตุได้น้อยที่สุดเป็นสําคัญ
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอก เพื่อดูแลประชาชนตามนโยบายคมนาคม
วันพุธที่ 8 มีนาคม 2566
กรมเจ้าท่า เร่งขุดลอก เพื่อดูแลประชาชนตามนโยบายคมนาคม
...
กรมเจ้าท่า เร่งขุดลอก เพื่อดูแลประชาชนตามนโยบายคมนาคม
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ในภาคการเกษตร
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า (ด้านปฏิบัติการ) ควบคุม กํากับ สํานักพัฒนาและบํารุงรักษาทางน้ํา ให้เป็นไปตามนโยบายและแผนงาน เพื่อช่วยเหลือประชาชน โดยมีความคืบหน้าผลการดําเนินงานของสํานักงานพัฒนาและบํารุงรักษาทางน้ําที่ 2 ดังนี้
หน่วยปฏิบัติงานขุดลอกแม่น้ําเจ้าพระยา หมู่ที่ 3,4 ตําบลบางมะฝ่อ อําเภอโกรกพระ จังหวัดนครสวรรค์ ดําเนินการขุดลอกแม่น้ําเจ้าพระยาที่ตื้นเขิน โดยใช้เรือเจ้าท่า ข.35 และเรือเจ้าท่า 234 เป็นเครื่องจักรปฏิบัติงาน ขนาดร่องน้ํา ความกว้างที่ก้นร่องน้ําออกแบบมีความกว้าง 40 เมตร และระดับความลึกที่ออกแบบมีความลึกที่ 12.50 - 13.00 เมตร (จากระดับน้ําทะเลปานกลาง) ระยะทางประมาณ 2.4 กิโลเมตร ระดับที่ก้นร่องน้ําตามแผนการขุดลอก 9 เมตร (จากระดับน้ําทะเลปานกลาง) ปริมาณเนื้อดิน 257,176 ลูกบาศก์เมตร หากดําเนินการแล้วเสร็จจะช่วยขยายความกว้างความลึกของร่องน้ํา แก้ไขปัญหาร่องน้ําตื้นเขิน ฟื้นฟูบํารุงรักษาแม่น้ํา เพิ่มพื้นที่กักเก็บน้ํา ป้องกันและบรรเทาปัญหาภัยแล้ง เพิ่มปริมาณการระบายน้ํา ป้องกันและบรรเทาการเกิดอุทกภัยในฤดูน้ําหลาก เป็นการปรับสภาพลําน้ําและภูมิทัศน์ และบรรเทาปัญหาการกัดเซาะตลิ่งปัจจุบันขุดลอกได้เนื้อดิน 45,339 ลบ.ม คิดเป็นร้อยละ 17.70 ผลที่คาดว่าจะได้รับหลังการขุดลอก เพิ่มพื้นที่หน้าตัดของร่องน้ํา รองรับน้ําในฤดูน้ําหลาก การอุปโภค บริโภค และการเกษตร ลดปัญหาน้ําท่วมพื้นที่ทางการเกษตร การกัดเซาะตลิ่ง โดยมีประชาชนในพื้นที่ได้รับประโยชน์จากการขุดลอก ประมาณ 86 ครัวเรือน พื้นที่ทางการเกษตร ประมาณ 50 ไร่
หน่วยปฏิบัติงานขุดลอก แม่น้ําแม่มอก อําเภอทุ่งเสลี่ยม จังหวัดสุโขทัย ปฏิบัติงานบริเวณ แม่น้ําแม่มอก ตําบลทุ่งเสลี่ยมใช้รถขุดนว.3 และ นว.5 เป็นเครื่องจักรในการปฏิบัติงาน ปัจจุบัน ได้วัสดุขุดลอกจํานวนประมาณ 95,700 ลูกบาศก์เมตร คิดเป็นร้อยละ 53.16 หากดําเนินการแล้วเสร็จ จะช่วยแก้ไขปัญหาการตื้นเขินและฟื้นฟูสภาพร่องน้ํา การระบายน้ําในช่วงฤดูน้ําหลาก การอุปโภค - บริโภค โดยมีประชาชนในพื้นที่ได้รับประโยชน์จากการขุดลอก ประมาณ 80 ครัวเรือน พื้นที่ทางการเกษตร ประมาณ 1,200 ไร่
รัฐบาลไทย-ข่าวทำเนียบรัฐบาล-ฮอตมากจริงๆ! เราเที่ยวด้วยกัน เฟส 5 วันเดียวแห่จองห้องพักแล้ว 2.79 แสนสิทธิ นายกรัฐมนตรีมั่นใจมาตรการจะช่วยหนุนความต่อเนื่องการฟื้นตัวภาคท่องเที่ยว
วันพุธที่ 8 มีนาคม 2566
08/03/2566
ฮอตมากจริงๆ! เราเที่ยวด้วยกัน เฟส 5 วันเดียวแห่จองห้องพักแล้ว 2.79 แสนสิทธิ นายกรัฐมนตรีมั่นใจมาตรการจะช่วยหนุนความต่อเนื่องการฟื้นตัวภาคท่องเที่ยว
ฮอตมากจริงๆ! เราเที่ยวด้วยกัน เฟส 5 วันเดียวแห่จองห้องพักแล้ว 2.79 แสนสิทธิ นายกรัฐมนตรีมั่นใจมาตรการจะช่วยหนุนความต่อเนื่องการฟื้นตัวภาคท่องเที่ยว รวม 5 เฟสสร้างเงินหมุนเวียนในระบบเศรษฐกิจกว่า 6 หมื่นล้านบาท
วันที่ 8 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลได้ดําเนินมาตรการสนับสนุนการท่องเที่ยวในประเทศผ่านโครงการเราเที่ยวด้วยกัน เฟส 5 ในวันที่ 7 มี.ค. 66 เป็นวันแรกที่การท่องเที่ยวแห่งประเทศไทย (ททท.) ได้เปิดระบบให้ดําเนินการจองที่พัก ปรากฏว่ามีประชาชนให้ความสนใจเข้าร่วมโครงการอย่างล้นหลาม เพียงวันแรกวันเดียวตั้งแต่เวลา 06.00-23.00 น. มีการใช้สิทธิจองห้องพักกว่า 2.79 แสนสิทธิ จากสิทธิตามโครงการทั้งหมด 5.6 แสนสิทธิ
พล.อ.ประยุทธ์ จันทร์โอชา นายกรัฐมนตรีและรมว.กลาโหม รับทราบถึงความสนใจของประชาชนต่อโครงการนี้ของรัฐบาล และมั่นใจว่าเราเที่ยวด้วยกัน เฟส 5 จะมีส่วนสําคัญที่สนับสนุนความต่อเนื่องของการฟื้นตัวในภาคการท่องเที่ยว ช่วยแบ่งเบาภาระประชาชนในการเดินทางท่องเที่ยว ผู้ร่วมโครงการมีกําลังซื้อในการจับจ่ายใช้สอยระหว่างเดินทางท่องเที่ยว ซึ่ง ททท. ประเมินว่าเราเที่ยวด้วยกัน เฟส 5 นี้จะสร้างเม็ดเงินหมุนเวียนในเศรษฐกิจ 12,539 ล้านบาท แยกเป็นรายได้ทางตรงต่อผู้ประกอบการท่องเที่ยว 9,025 ล้านบาท และรายได้ทางอ้อมที่เกิดกับกิจการต่อเนื่อง 3,334 ล้านบาท
ทั้งนี้ เมื่อรวมกับผลของมาตรการในเฟสที่ 1-4 ตั้งแต่ปี 2563-65 มีผู้ใช้สิทธิห้องพักตามโครงการ 11.05 ล้านห้อง สร้างรายได้หมุนเวียนในเศรษฐกิจราว 49,000 ล้านบาท จะทําให้มาตรการทั้ง 5 เฟสได้สร้างเงินหมุนเวียนในเศรษฐกิจไทยกว่า 6 หมื่นล้านบาท
รัฐบาลไทย-ข่าวทำเนียบรัฐบาล-"อว.พารู้ พารัก รากเหง้าแผ่นดินไทย" สารคดีประวัติศาสตร์ 3 เรื่อง 3 รส
วันจันทร์ที่ 27 กุมภาพันธ์ 2566
"อว.พารู้ พารัก รากเหง้าแผ่นดินไทย" สารคดีประวัติศาสตร์ 3 เรื่อง 3 รส
"อว.พารู้ พารัก รากเหง้าแผ่นดินไทย" สารคดีประวัติศาสตร์ 3 เรื่อง 3 รส สัมผัสรากเหง้าภูมิปัญญาในอดีต เรียนรู้ปัจจุบัน ต่อยอดสร้างโอกาสในอนาคต
3 กุมภาพันธ์ 2566 กระทรวงการอุดมศึกษา วิทยาศาสตร์ วิจัยและนวัตกรรม (อว.) ร่วมกับ สํานักงานการวิจัยแห่งชาติ (วช.) และธัชชา วิทยสถานสังคมศาสตร์ มนุษยศาสตร์ และศิลปกรรมศาสตร์แห่งประเทศไทย จับมือ มหาวิทยาลัยศิลปากร และองค์การกระจายเสียงและแพร่ภาพสาธารณะแห่งประเทศไทย (ส.ส.ท.) ผลิตภาพยนตร์สารคดีที่สะท้อนประวัติศาสตร์ รากเหง้าของคนไทย จากโครงการ "อว.พารู้ พารัก รากเหง้าแผ่นดินไทย" เป็นทั้งความบันเทิงและเครื่องมือสื่อสารที่ทรงพลังในการบอกเล่าเรื่องราวที่เชื่อมโยงอดีตมาสู่ปัจจุบัน สร้างแรงบันดาลใจสู่การรักษา "ศิลปวัฒนธรรม" ของประเทศ ทั้งส่วนที่เป็นการอนุรักษ์ การปรับเปลี่ยนและพัฒนา ให้คนไทยและเยาวชนคนรุ่นใหม่มีความเข้าใจและความภาคภูมิใจในประวัติศาสตร์ความเป็นไทยให้ถึงแก่น นําไปสู่การเรียนรู้และต่อยอดสร้างโอกาสในอนาคต โดยได้รับเกียรติจาก ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานแถลงข่าวเปิดตัวโครงการ พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวง อว. ดร.วิภารัตน์ ดีอ่อง ผู้อํานวยการ วช. ผู้บริหารหน่วยงาน มหาวิทยาลัย ผู้ทรงคุณวุฒิ และแขกผู้มีเกียรติเข้าร่วมงาน ณ ห้องแถลงข่าว ชั้น 1 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
สารคดีสั้น 3 เรื่อง 3 รส เป็นเรื่องราวจากหลักฐานข้อมูลทางประวัติศาสตร์ ที่ถูกสืบค้น รวบรวม และบันทึกไว้ โดยนักวิชาการโบราณคดี จาก ม.ศิลปากร ในมุมใหม่ที่ไม่เคยถูกเปิดเผยมาก่อน ที่สร้างความภาคภูมิใจและแรงบันดาลใจจากภูมิปัญญาในอดีต เชื่อมโยงรากเหง้าอันรุ่งเรือง มั่งคั่งและรุ่งโรจน์ สู่การเรียนรู้และต่อยอดในปัจจุบัน เพื่อทําอดีตให้เป็นโอกาสของอนาคต นําไปสู่การรับรู้และมีทัศนคติของการเป็นพลเมือง การอยู่ร่วมกันอย่างไม่แบ่งแยก การเข้าใจบริบทของการเปลี่ยนแปลง และร่วมกันพัฒนาประเทศต่อไป โดยมีรายละเอียดของสารคดีสั้นทั้ง 3 เรื่อง ได้แก่
1. มรสุมแสงดาว...เรื่องราวของสุวรรณภูมิ ไม่ใช่ดินแดนแห่งความเชื่อหรือตํานาน แต่เป็นดินแดนของประวัติศาสตร์ ภูมิปัญญา การค้า มิใช่เป็นเพียงอดีต "รุ่งเรือง" แต่จะเป็นอนาคตรุ่งโรจน์ที่ของภูมิภาคเอเชียตะวันออกเฉียงใต้
2. เกลือศาสตร์...เรื่องราวประวัติศาสตร์ของวัตถุดิบอาหารที่สําคัญอย่างยิ่งสําหรับคนไทยอย่าง "เกลือ" ทรัพยากรที่มีค่าดั่งทอง ที่สร้างความ "มั่งคั่ง" ให้แผ่นดิน ในดินแดนที่เคยถูกเรียกว่าสุวรรณภูมิ
3. แพรวพราว...เรื่องราวของหญิงสาวคนรุ่นใหม่ ที่เห็นคุณค่าวิถีแห่งวัฒนธรรมโบราณ นํามาเรียนรู้และต่อยอดงานของเธอจน "รุ่งโรจน์" ประสบความสําเร็จ
นอกจากนี้ โครงการ "อว.พารู้ พารัก รากเหง้าแผ่นดินไทย" ยังมีโครงการสําหรับเยาวชนคนรุ่นใหม่ที่สนใจประวัติศาสตร์มาร่วมสร้างสรรค์ไอเดีย ในโครงการประกวดภาพยนตร์สั้นประวัติศาสตร์ แก่นไทย เชื่อมไทย เชื่อมโลก และโครงการพัฒนาสื่อทางประวัติศาสตร์ผ่าน Interactive Storytelling Game เพื่อถ่ายทอดวัฒนธรรมความเป็นไทยไปสู่คนรุ่นใหม่ได้รู้จักมากยิ่งขึ้น
ทั้งนี้ สามารถติดตามรับชมสารคดีแนวประวัติศาสตร์ 3 เรื่อง 3 รส ก่อนใคร ในวันที่ 4 กุมภาพันธ์ 2566 เวลา 10.00 น. ทาง www.VIPA.me
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างสะพานข้ามคลองมหาสวัสดิ์ แก้ปัญหาการจราจรและคอขวดบนถนนราชพฤกษ์เพิ่มประสิทธิภาพการเดินทางให้กับประชาชน
วันศุกร์ที่ 24 กุมภาพันธ์ 2566
กรมทางหลวงชนบท ก่อสร้างสะพานข้ามคลองมหาสวัสดิ์ แก้ปัญหาการจราจรและคอขวดบนถนนราชพฤกษ์เพิ่มประสิทธิภาพการเดินทางให้กับประชาชน
ตามนโยบายของรัฐมนตรีว่าการกระทรวงคมนาคม คาดแล้วเสร็จปี 2568
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานข้ามคลองมหาสวัสดิ์ ถนนราชพฤกษ์ เพื่อแก้ไขปัญหาจราจรบนทางขนานถนนราชพฤกษ์ บริเวณจุดคอขวด พร้อมรองรับการขยายตัวของเมืองในอนาคต สนับสนุนยุทธศาสตร์การพัฒนาโครงสร้างพื้นฐานด้านคมนาคมขนส่งให้คล่องตัวมากยิ่งขึ้น ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
ปัจจุบันการใช้ที่ดินในพื้นที่จังหวัดนนทบุรีฝั่งตะวันตกของแม่น้ําเจ้าพระยา มีการพัฒนาและเติบโตขึ้นอย่างรวดเร็วโดยเฉพาะริมเขตทางของถนราชพฤกษ์ ทําให้ไม่สามารถรองรับปริมาณการจราจรที่หนาแน่นได้โดยเฉพาะในชั่วโมงเร่งด่วนที่สูงถึง 59,000 คัน/วัน ทําให้ประสิทธิภาพของถนนราชพฤกษ์ลดลง โดยเฉพาะบริเวณสะพานข้ามคลองมหาสวัสดิ์ที่ยังมีสภาพเป็นคอขวดการจราจรติดขัด ส่งผลถึงความปลอดภัยของผู้ใช้รถใช้ถนน มีส่วนทําให้เกิดอุบัติเหตุในสายทาง เนื่องจากเขตทางไม่เพียงพอที่จะก่อสร้างทางขนานในรูปแบบทั่วไปได้ ทช. จึงต้องดําเนินการกําหนดรูปแบบสะพานข้ามคลองมหาสวัสดิ์ให้อยู่ในเขตทางเดิม ซึ่งจะสามารถลดปัญหาสภาพคอขวดและการจราจรในพื้นที่ได้
ได้เข้าดําเนินการปรับพื้นที่เตรียมการก่อสร้างโครงการเมื่อเดือนธันวาคม 2565 ที่ผ่านมา โดยก่อสร้างเป็นสะพานข้ามคลองมหาสวัสดิ์ ขนาด 2 ช่องจราจรต่อทิศทาง บนทางขนานถนนราชพฤกษ์โครงสร้างเสาและโครงสร้างส่วนบนจะเป็นเหล็ก เพื่อให้งานก่อสร้างรวดเร็วและกระทบกับการจราจรบนถนนราชพฤกษ์น้อยที่สุด มีจุดเริ่มต้นงานก่อสร้างประมาณ กม. ที่ 12+850 สิ้นสุดงานก่อสร้างประมาณ กม. ที่ 15+100 สะพานฝั่งขาเข้าความยาวประมาณ 2.1 กิโลเมตร และฝั่งขาออกยาวประมาณ 1.9 กิโลเมตร ใช้งบประมาณในการก่อสร้าง 1,181 ล้านบาท คาดว่าจะดําเนินการแล้วเสร็จในปี 2568
รัฐบาลไทย-ข่าวทำเนียบรัฐบาล-กรมเจ้าท่า ส่วนภูมิภาคที่ 1 คุมเข้ม ดูแลความปลอดภัยทางน้ำ
วันอังคารที่ 28 กุมภาพันธ์ 2566
กรมเจ้าท่า ส่วนภูมิภาคที่ 1 คุมเข้ม ดูแลความปลอดภัยทางน้ํา
...
กรมเจ้าท่า ส่วนภูมิภาคที่ 1 คุมเข้ม ดูแลความปลอดภัยทางน้ํา
จากนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) มอบหมายให้ กรมเจ้าท่า ดูแลความปลอดภัยและอํานวยความสะดวกให้กับพี่น้องประชาชนในการเดินทางทางน้ําทั่วประเทศ
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า ได้มอบหมายให้สํานักงานเจ้าท่าส่วนภูมิภาคที่ 1 ที่ครอบคลุมดูแลพื้นที่บริเวณภาคเหนือ ได้แก่ เชียงใหม่ นครสวรรค์ เชียงราย พิษณุโลก และแพร่ โดยพื้นที่ต่าง ๆมีแม่น้ําสายสําคัญ อาทิ แม่น้ํายม แม่น้ําวัง แม่น้ําปิง แม่น้ําน่าน เป็นต้น โดย กรมเจ้าท่า เน้นย้ํา ให้ความสําคัญด้านการดูแลความปลอดภัยทางน้ําแก่ประชาชนในพื้นที่
โดย สํานักงานเจ้าท่าภูมิภาค สาขาพิษณุโลก ได้จัดเจ้าหน้าที่ปฏิบัติงานตามมาตรการของกรมเจ้าท่า ด้านความปลอดภัยในการเดินทางทางน้ํา​ ออกตรวจความพร้อมของเรือ - แพ​โดยสาร เอกสารประจําเรือ ณ จุดจอดเรือ (ชั่วคราว) เขื่อนภูมิพล อําเภอสามเงา จังหวัดตาก มีจํานวนผู้โดยสารมาใช้บริการแพโดยสาร จํานวน 2 แพ ผู้โดยสารมีจํานวน 48 คน จากผลการตรวจสอบเรือ - แพโดยสาร มีความพร้อมในการใช้งาน จํานวนประชาชน ผู้ใช้บริการไม่หนาแน่น สามารถระบายผู้โดยสารได้ พร้อมกันนี้ ได้ประชาสัมพันธ์เน้นย้ํา นักท่องเที่ยวต้องสวมชูชีพขณะโดยสารเรือ หรือแพทุกครั้ง ผู้ควบคุมเรือห้ามบรรทุกผู้โดยสารเกินกว่าจํานวนที่กําหนด ตรวจเช็คเรือ อุปกรณ์ประจําเรือ ให้ปลอดภัยและเป็นไปตามมาตรฐานที่กรมเจ้าท่ากําหนด และติดตามประกาศแจ้งเตือนจากหน่วยงานราชการและกรมอุตุนิยมวิทยา ก่อนออกเดินเรือทุกครั้ง และหากท่านใดพบเห็นเหตุการณ์ความไม่ปลอดภัยทางน้ํา โทรสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบท ฟื้นฟูถนนจากเหตุภัยพิบัติ สาย อย.6057 อำเภอลาดบัวหลวง และบางไทร จังหวัดพระนครศรีอยุธยา เพื่อป้องกันน้ำท่วมขัง
วันอังคารที่ 28 กุมภาพันธ์ 2566
กรมทางหลวงชนบท ฟื้นฟูถนนจากเหตุภัยพิบัติ สาย อย.6057 อําเภอลาดบัวหลวง และบางไทร จังหวัดพระนครศรีอยุธยา เพื่อป้องกันน้ําท่วมขัง
บรรเทาความเดือดร้อนและเพิ่มประสิทธิภาพในการเดินทางให้สัญจรได้อย่างสะดวกปลอดภัย ตามนโยบายของรัฐมนตรีว่าการกระทรวงคมนาคม คาดแล้วเสร็จเดือนกันยายน 2566
กรมทางหลวงชนบท (ทช.) กระทรวงคมนาคม ดําเนินโครงการซ่อมฟื้นฟูทางหลวงชนบท อันเนื่องมาจากเหตุภัยพิบัติ ถนนทางหลวงชนบทสาย อย.6057 บ้านรอซีดี - บ้านม้า อําเภอลาดบัวหลวง และบางไทร จังหวัดพระนครศรีอยุธยา เพื่อแก้ไขปรับปรุงถนนที่ได้รับความเสียหายจากเหตุภัยพิบัติ ป้องกัน น้ําท่วมขังในพื้นที่ บรรเทาความเดือดร้อนและเพิ่มประสิทธิภาพในการเดินทางให้ประชาชนสัญจรได้อย่างสะดวกปลอดภัย ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
เส้นทางดังกล่าวเป็นถนนเชื่อมต่อระหว่างอําเภอลาดบัวหลวง - อําเภอบางไทร อยู่ระหว่าง ทล.340 กับ ทล.3111 และเป็นถนนแนวคันกั้นน้ําเหนือ - ใต้ เลียบคลองพระยาบันลือฝั่งตะวันออก ป้องกันน้ําเหนือช่วงฤดูฝนไม่ให้ไหลเข้าพื้นที่เศรษฐกิจอําเภอลาดหลุมแก้วและอําเภอเมืองปทุมธานี ข้างทางด้านริมคลองเป็นแนวกําแพงคอนกรีตเสริมเหล็กตลอดแนว ริมทางมีสถานที่ราชการหลายแห่ง อาทิ มัสยิด โรงเรียน โรงพยาบาลส่งเสริมสุขภาพตําบล องค์กรปกครองส่วนท้องถิ่นหลายตําบล ตลอดจนเป็นเส้นทางขนส่งพืชผลทางการเกษตรที่ได้รับผลกระทบจากอุทกภัยและภัยแล้งมาอย่างต่อเนื่อง ทําให้ถนนได้รับความเสียหายตามอายุการใช้งานและทรุดตัวเป็นช่วง ๆ ส่งผลให้ท่อสูบน้ําทางการเกษตรของประชาชนได้รับผลกระทบ ทช. จึงได้ดําเนินโครงการซ่อมฟื้นฟูถนนสายดังกล่าว รวมระยะทาง 8.5 กิโลเมตร ช่วง กม. ที่ 3+500 - 12+000 เป็นผิวจราจรแบบแอสฟัลท์คอนกรีต 2 ช่องจราจรไป - กลับ ผิวจราจรกว้าง 6 เมตร ไหล่ทางกว้างข้างละ 0 - 1 เมตร ก่อสร้างรางระบายน้ําคอนกรีตเสริมเหล็ก ติดตั้งไฟฟ้าแสงสว่างตลอดโครงการ พร้อมป้ายอํานวยความปลอดภัย แก้ไขท่อสูบน้ําทางการเกษตรและบ่อพัก คาดว่าจะดําเนินการแล้วเสร็จในเดือนกันยายน 2566 ใช้งบประมาณ 90.950 ล้านบาท นอกจากนี้ มีโครงการซ่อมฟื้นฟูทางหลวงชนบทอันเนื่องมาจากเหตุภัยพิบัติในพื้นที่จังหวัดพระนครศรีอยุธยาที่เตรียมดําเนินการอีก 4 สายทาง ได้แก่ 1) ถนนทางหลวงชนบทสาย อย.3049 แยก ทล.340 - บ้านบางตาเถร อําเภอลาดบัวหลวง ระยะทาง 8.500 กิโลเมตร 2) ถนนทางหลวงชนบทสาย อย.5034 แยก อย.3006 - บ้านดอนทอง อําเภอลาดบัวหลวง และเสนา ระยะทาง 3.295 กิโลเมตร 3) ถนนทางหลวงชนบทสาย อย.4038 แยก ทล.3412 - บ้านสวนถั่ว อําเภอบางบาล และเสนา ระยะทาง 5.577 กิโลเมตร และ 4) ถนนทางหลวงชนบทสาย อย.4044 แยก ทล.3454 - บ้านเจ้าเจ็ด อําเภอเสนา ระยะทาง 0.650 กิโลเมตร
อย่างไรก็ตาม ก่อนดําเนินงานทุกโครงการ ทช. ได้มีการจัดประชุมการมีส่วนร่วมภาคประชาชน (MOU) เพื่อเป็นการสร้างความเข้าใจ และให้สอดคล้องกับความต้องการของประชาชนในพื้นที่ โดยในที่ประชุมได้มีการนําเสนอความเป็นมา ลักษณะโครงการ ขั้นตอนการดําเนินงาน พร้อมทั้งรับฟังข้อเสนอแนะ รวมถึงเปิดโอกาสให้ประชาชนในพื้นที่และหน่วยงานที่เกี่ยวข้องร่วมแสดงความคิดเห็นอีกด้วย
รัฐบาลไทย-ข่าวทำเนียบรัฐบาล-พลาดไม่ได้ 24 กุมภาพันธ์ นี้ รฟท. เปิดจองตั๋ว ขบวนรถจักรไอน้ำนำเที่ยว
วันพฤหัสบดีที่ 23 กุมภาพันธ์ 2566
พลาดไม่ได้ 24 กุมภาพันธ์ นี้ รฟท. เปิดจองตั๋ว ขบวนรถจักรไอน้ํานําเที่ยว
เส้นทางประวัติศาสตร์ กรุงเทพ - อยุธยา เนื่องในวันสถาปนากิจการรถไฟไทยครบ 126 ปี
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า เนื่องในโอกาสวันคล้ายวันสถาปนากิจการรถไฟครบรอบ 126 ปี วันที่ 26 มีนาคม 2566 รฟท. ได้จัดเดินขบวนพิเศษรถจักรไอน้ํานําเที่ยว เส้นทางกรุงเทพ - อยุธยา พร้อมกับเปิดโอกาสให้ประชาชน และนักท่องเที่ยว ได้ร่วมเดินทางย้อนอดีตบนเส้นทางรถไฟสายประวัติศาสตร์ และร่วมน้อมรําลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว รัชกาลที่ 5 เสด็จพระราชดําเนินทรงประกอบพิธีเปิดการเดินรถไฟระหว่างสถานีกรุงเทพ - สถานีกรุงเก่า เมื่อวันที่ 26 มีนาคม 2439
ทั้งนี้ รฟท. เปิดจําหน่ายตั๋วโดยสาร ตั้งแต่วันที่ 24 กุมภาพันธ์ 2566 เวลา 08.30 น. เป็นต้นไป ที่สถานีรถไฟทุกแห่ง หรือช่องทางจําหน่ายตั๋วระบบออนไลน์ของ รฟท. อัตราค่าโดยสาร รถธรรมดาชั้น 3 ไป - กลับ ผู้ใหญ่/เด็ก ราคา 299 บาท และตู้โดยสารปรับอากาศ (รถโอทอป) ราคา 799 บาท (บริการอาหารว่างและน้ําดื่มทั้งเที่ยวไป - กลับ)
สําหรับการจัดเดินขบวนพิเศษรถจักรไอน้ํานําเที่ยวประวัติศาสตร์ เส้นทางกรุงเทพ - อยุธยา - กรุงเทพ รฟท. ได้นําหัวรถจักรไอน้ํา รุ่นแปซิฟิก หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว จํากัด ซึ่งปัจจุบันได้เก็บรักษาและซ่อมบํารุงอยู่ที่โรงรถจักรธนบุรีมาให้บริการลากจูง ในขบวนที่ 901/902 ออกจากสถานีกรุงเทพ (หัวลําโพง) เวลา 08.10 น. ถึงสถานีอยุธยา เวลา 10.20 น. จากนั้นนักท่องเที่ยวมีเวลาเดินทางไหว้พระขอพรสิ่งศักดิ์สิทธิ์ในจังหวัดพระนครศรีอยุธยา และท่องเที่ยวโบราณสถานที่ทรงคุณค่าทางประวัติศาสตร์ หรือร้านอาหารแบบผสมผสานกับบรรยากาศของความเป็นเมืองเก่าประมาณ 6 ชั่วโมง และเดินทางกลับออกจากสถานีอยุธยา เวลา 16.40 น. ถึงกรุงเทพ เวลา 18.55 น.
ทั้งนี้ ขบวนรถจะหยุดรับ-ส่งผู้โดยสารที่สถานีสามเสน บางซื่อ และรังสิต ซึ่งนักท่องเที่ยวสามารถขึ้นหรือลงตามสถานีดังกล่าวได้ ขณะที่ประชาชนทั่วไปที่ไม่ได้เดินทางแต่อาศัยอยู่ใกล้เคียงเส้นทางรถไฟสายกรุงเทพ - อยุธยา สามารถร่วมบันทึกความทรงจํา ถ่ายภาพหัวรถจักรไอน้ําในเส้นทางที่ขบวนรถวิ่งผ่านได้เช่นกัน
นอกจากนี้ พิเศษ สุดสําหรับนักท่องเที่ยวที่เดินทางทริปนี้ รฟท. ร่วมกับ ททท.จังหวัดพระนครศรีอยุธยา มอบบัตรเข้าชมพิพิธภัณฑสถานแห่งชาติเจ้าสามพระยา ที่จัดแสดงโบราณวัตถุที่พบจากกรุพระปรางค์วัดราชบูรณะ และโบราณวัตถุในจังหวัดพระนครศรีอยุธยา ฟรี เพียงแสดงตั๋วโดยสารรถไฟที่จุดลงทะเบียนบริเวณทางเข้าอาคารพิพิธภัณฑสถานแห่งชาติเจ้าสามพระยา สนใจสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเว็บไซต์ www.railway.co.th หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-ธอส. จัดโปรเด็ดร่วมงาน Thailand Smart Money อุบลราชธานี ครั้งที่ 8 ลุ้นรับสินเชื่อบ้าน Golden Minute อัตราดอกเบี้ยต่ำปีที่ 1 - 2  เพียง 2.50% ต่อปี เท่านั้น!!
วันพฤหัสบดีที่ 23 กุมภาพันธ์ 2566
23/02/2566
ธอส. จัดโปรเด็ดร่วมงาน Thailand Smart Money อุบลราชธานี ครั้งที่ 8 ลุ้นรับสินเชื่อบ้าน Golden Minute อัตราดอกเบี้ยต่ําปีที่ 1 - 2  เพียง 2.50% ต่อปี เท่านั้น!!
ธอส. จัดโปรโมชั่นเด็ดตะลุยแดนอีสาน ในงาน Thailand Smart Money อุบลราชธานี ครั้งที่ 8 จัดขึ้นระหว่างวันที่ 24-26 กุมภาพันธ์ 2566 ณ ศูนย์การค้าเซ็นทรัล อุบลราชธานี
ธนาคารอาคารสงเคราะห์ (ธอส.) จัดโปรโมชั่นเด็ดตะลุยแดนอีสาน ในงาน Thailand Smart Money อุบลราชธานี ครั้งที่ 8 ด้วยการนําผลิตภัณฑ์ทางการเงินของธนาคาร นําโดย สินเชื่อบ้านอัตราดอกเบี้ยต่ํา ปีที่ 1 เท่ากับ MRR-3.15% (ปัจจุบันเท่ากับ 3.25%) ต่อปี เฉลี่ย 3 ปีแรกเพียง 3.70% (อัตราดอกเบี้ย MRR ของ ธอส.ในปัจจุบันเท่ากับ 6.40% ต่อปี) ผ่อนชําระนานสูงสุดถึง 40 ปี ให้กู้ครอบคลุมทุกวัตถุประสงค์หลัก อาทิ ซื้อบ้าน/คอนโดมิเนียม ปลูกสร้าง และรีไฟแนนซ์ หลักประกันในการยื่นคําขอกู้ต้องอยู่ในพื้นที่จังหวัดอุบลราชธานี และพื้นที่ใกล้เคียง จองสิทธิ์ภายในงาน ยื่นกู้ตั้งแต่วันที่ 24 กุมภาพันธ์ - 31มีนาคม 2566 อนุมัติและทํานิติกรรมภายในวันที่ 28 เมษายน 2566 พิเศษ!! ผู้ที่จองสิทธิ์ยังมีโอกาสได้ลุ้นโปรโมชั่นพิเศษกับช่วง Golden Minute อัตราดอกเบี้ยต่ําปีที่ 1 - 2 เพียง MRR-3.90% ต่อปี (ปัจจุบันเท่ากับ 2.50% ต่อปี) ในวันอาทิตย์ที่ 26 กุมภาพันธ์ 2566 เวลา 15.00-15.15 น. (วงเงินมีจํานวนจํากัด)
สลากออมทรัพย์ ธอส. ให้ผลตอบแทนดีโอกาสถูกรางวัลสูง ประกอบด้วย ชุดพิมานมาศ Plus หน่วยละ 50,000 บาท ผลตอบแทนหน้าสลาก 1.25% ต่อปี พร้อมโอกาสลุ้นรางวัลที่ 1 รางวัลละ 3 ล้านบาท และรางวัลเลขท้าย 4 ตัว, 3 ตัว, 2 ตัว และ 1 ตัวทุกงวด ชุดต่อเงิน ต่อทอง หน่วยละ 10,000 บาท ผลตอบแทนหน้าสลาก 0.50% ต่อปี พร้อมโอกาสลุ้นรางวัลที่ 1 เป็นสลากชุดต่อเงิน ต่อทอง มูลค่า 1 ล้านบาท และชุดเกล็ดดาว Plus หน่วยละ 5,000 บาท ผลตอบแทนหน้าสลาก 0.65% ต่อปี โอกาสถูกรางวัลที่ 1 มูลค่า 1 ล้านบาท จองสิทธิ์ภายในงานและซื้อสลากระหว่างวันที่ 24 กุมภาพันธ์ - 5 มีนาคม 2566 ณ สาขา จ.อุบลราชธานี ศรีสะเกษ อํานาจเจริญ สุรินทร์ ยโสธร นครราชสีมา ชัยภูมิ บุรีรัมย์ ขอนแก่น มหาสารคาม ร้อยเอ็ด อุดรธานี เลย หนองบัวลําภู หนองคาย สกลนคร กาฬสินธุ์ มุกดาหาร นครพนม และบึงกาฬ (เงื่อนไขเป็นไปตามที่ธนาคารกําหนด) สําหรับลูกค้าทีจองสิทธิ์/ซื้อสลากออมทรัพย์ ชุด เกล็ดดาว Plus / ชุด ต่อเงินต่อทอง และชุดพิมานมาศ Plus ตั้งแต่ 50,000 บาท ขึ้นไป ต่อรายการ จะได้รับกระเป๋าลดโลกร้อน จํานวน 1 ราย ต่อ 1 ใบ ต่อผลิตภัณฑ์
บ้านมือสอง ธอส. คุณภาพดี ทําเลเด่นกว่า 100 รายการ มาจําหน่ายในราคาลดสูงสุด 40% ราคาต่ําสุดเพียง 260,000 บาท ได้แก่ ทรัพย์ประเภททาวน์เฮ้าส์ 1 ชั้น ขนาดเนื้อที่ 27 ตารางวา อ.ปะคํา จ.บุรีรัมย์ พร้อมสิทธิ์รับสินเชื่ออัตราดอกเบี้ยต่ําสุด นานสูงสุดถึง 24 เดือน วางเงินประกันซื้อทรัพย์ 5,000 บาท ทั้งนี้ ลูกค้าที่ใช้บริการผลิตภัณฑ์การเงินตามเงื่อนไขและระยะเวลาที่ธนาคารกําหนด ได้รับของสมนาคุณฟรีอีกมากมาย โดยงาน Thailand Smart Money อุบลราชธานี ครั้งที่ 8 จะจัดขึ้นระหว่างวันที่ 24-26 กุมภาพันธ์ 2566 ณ ศูนย์การค้าเซ็นทรัล อุบล สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL ,GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ เปิดให้ผู้โดยสาร ผู้ใช้บริการ จอดรถฟรี 5 วัน ช่วงวันหยุดยาววันมาฆบูชา ณ ลานจอดรถระยะยาวโซน C ตั้งแต่วันที่ 3 - 7 มีนาคม 2566
วันอังคารที่ 28 กุมภาพันธ์ 2566
ท่าอากาศยานสุวรรณภูมิ เปิดให้ผู้โดยสาร ผู้ใช้บริการ จอดรถฟรี 5 วัน ช่วงวันหยุดยาววันมาฆบูชา ณ ลานจอดรถระยะยาวโซน C ตั้งแต่วันที่ 3 - 7 มีนาคม 2566
...
ท่าอากาศยานสุวรรณภูมิ เปิดให้ผู้โดยสาร ผู้ใช้บริการ จอดรถฟรี 5 วัน ช่วงวันหยุดยาววันมาฆบูชาณ ลานจอดรถระยะยาวโซน C ตั้งแต่วันที่ 3 - 7 มีนาคม 2566
ท่าอากาศยานสุวรรณภูมิ (ทสภ.) กระทรวงคมนาคม ยกเว้นอัตราค่าบริการจอดรถ ณ ลานจอดรถระยะยาว (Long Term Parking) โซน C ซึ่งสามารถรองรับได้จํานวน 718 คัน ผู้โดยสาร ผู้ใช้บริการ สามารถนํารถยนต์เข้ามาจอดฟรี ระหว่างวันที่ 3 - 7 มีนาคม 2566 ตั้งแต่เวลา 00.01 น. ของวันศุกร์ที่ 3 มีนาคม 2566 ถึง เวลา 24.00 น. ของวันอังคารที่ 7 มีนาคม 2566 รวมทั้งสิ้น 5 วัน เพื่อเป็นการอํานวยความสะดวก เพิ่มพื้นที่บริการที่จอดรถ รองรับการเดินทางที่เพิ่มขึ้นของผู้โดยสาร ผู้ใช้บริการ ในช่วงวันหยุดยาววันมาฆบูชา
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออํานวยความสะดวกแก่ผู้โดยสารและผู้ใช้บริการ ระหว่างลานจอดรถระยะยาวโซน C และอาคารผู้โดยสารทุกๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ - ส่งตามจุดต่าง ๆ ก่อนจะไปจอดที่อาคารผู้โดยสารบริเวณ ชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. ขอความร่วมมือผู้โดยสารที่เดินทางในเที่ยวบินขาออกระหว่างประเทศเผื่อเวลาก่อนการเดินทางประมาณ 3 ชั่วโมง และเที่ยวบินขาออกภายในประเทศเผื่อเวลาก่อนการเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติม สามารถติดต่อได้ที่ ศูนย์ปฏิบัติการอาคารจอดรถยนต์ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอกร่องน้ำทางเรือเดิน ส่งเสริมเศรษฐกิจชุมชน สนับสนุนการท่องเที่ยว ตามนโยบายคมนาคม
วันอังคารที่ 28 กุมภาพันธ์ 2566
กรมเจ้าท่า เร่งขุดลอกร่องน้ําทางเรือเดิน ส่งเสริมเศรษฐกิจชุมชน สนับสนุนการท่องเที่ยว ตามนโยบายคมนาคม
...
กรมเจ้าท่า เร่งขุดลอกร่องน้ําทางเรือเดิน ส่งเสริมเศรษฐกิจชุมชน สนับสนุนการท่องเที่ยว ตามนโยบายคมนาคม
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค ส่งเสริมอาชีพประมงและเศรษฐกิจชุมชน
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า ได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า (ด้านปฏิบัติการ) ควบคุม กํากับ สํานักพัฒนาและบํารุงรักษาทางน้ํา ให้เป็นไปตามนโยบายและแผนงาน เพื่อช่วยเหลือประชาชน โดยมีความคืบหน้าผลการดําเนินงานของสํานักงานพัฒนาและบํารุงรักษาทางน้ําที่ 3 และสํานักงานพัฒนาและบํารุงรักษาทางน้ําที่ 4 ดังนี้
สํานักงานพัฒนาและบํารุงรักษาทางน้ําที่ 3 ได้เปิดหน่วยปฏิบัติงานขุดลอกร่องน้ําบางดุก ตําบลไม้ขาว อําเภอถลาง จังหวัดภูเก็ต ใช้เรือเจ้าท่า ข.7 และ เรือเจ้าท่า 27 เป็นเครื่องจักรปฏิบัติงาน เพื่อแก้ไขปัญหาความเดือดร้อนให้กับผู้ใช้ร่องน้ําทางเรือเดินเนื่องจากไม่สามารถนําเรือเข้า - ออกร่องน้ําได้ตลอดเวลา ขุดลอกตั้งแต่ กม. - 1+250 ถึง กม.0+000 รวมระยะทาง 1,250 เมตร ความกว้างที่ก้นร่อง 30 - 40 เมตร ความลึก 2.0 เมตร (จากระดับน้ําลงต่ําสุด) ปริมาณวัสดุขุดลอกตามแผน 139,161.25 ลูกบาศก์เมตร ขณะนี้สามารถปฏิบัติงานขุดลอกได้เนื้อดินสะสมรวม 80,340 ลูกบาศก์เมตร คิดเป็นร้อยละ 57.74 ผลที่ได้จากการขุดลอก เรือสามารถเข้า - ออกร่องน้ําได้ตลอดเวลา เรือสามารถหลบคลื่นลมมรสุม ส่งเสริมอาชีพประมง การท่องเที่ยวในพื้นที่และบริเวณใกล้เคียง บํารุงรักษาร่องน้ําลดสิ่งกีดขวาง เพิ่มพื้นที่ระบายน้ํา ซึ่งโครงการดังกล่าวจะมีประชาชนได้รับประโยชน์จากการขุดลอกประมาณ100 ครัวเรือน เรือขนาด 10 ตันกรอส เป็นเรือประมงพื้นบ้านแบบเพลาใบจักรยาว ประมาณ 50 ลํา สามารถเข้าออกร่องน้ําได้สะดวกและปลอดภัย ช่วยส่งเสริมเศรษฐกิจชุมชน และการท่องเที่ยว
สํานักงานพัฒนาและบํารุงรักษาทางน้ําที่ 4 หน่วยปฏิบัติงานขุดลอกร่องน้ําคลองยวน อําเภอควนขนุน จังหวัดพัทลุง ใช้รถขุด สข.6 และเรือเจ้าท่า ป 302 ความลึกก้นร่องน้ํา 1.30 เมตร ความกว้างร่องน้ํา 15 เมตรเพื่อแก้ไขความเดือดร้อนจากปัญหา ผักตบชวา และวัชพืชต่าง ๆ กีดขวางทางน้ําตลอดร่องน้ํา และมีซากต้นไม้กีดขวางร่องน้ําเป็นจํานวนมาก ขณะนี้สามารถปฏิบัติงานขุดลอกได้ระยะทาง 828 เมตร คิดเป็นร้อยละ 28 จากระยะทางตามแผน 2,900 เมตร ปริมาณเนื้อดินที่ขุดได้ 11,327.28 ลูกบาศก์เมตร คิดเป็นร้อยละ 32 จากเนื้อดินตามแผน 35,014.77 ลูกบาศก์เมตร ผลที่ได้จากโครงการฯ เรือสามารถเข้า - ออก ร่องน้ําได้สะดวกและปลอดภัย เรือสามารถหลบคลื่นลมมรสุม ส่งเสริมอาชีพประมงและการท่องเที่ยวในพื้นที่และบริเวณใกล้เคียง - บํารุงรักษาร่องน้ําลดสิ่งกีดขวางทางน้ําเพิ่มประสิทธิภาพในการระบายน้ําออกสู่ทะเลสาบสงขลา ลดปัญหาความเน่าเสียของน้ําในลําคลอง ลดปัญหาอุทกภัยในพื้นที่ตําบลพนางตุง อําเภอควนขนุน จังหวัดพัทลุง ประชาชนประมาณ 100 ครัวเรือน เรือขนาด 1 ตันกรอส ประมาณ 80 ลําจะได้รับประโยชน์ในการขุดลอกในครั้งนี้
รัฐบาลไทย-ข่าวทำเนียบรัฐบาล-ปลัดดีอีเอส เปิดสัมมนา “แนวทางการพิสูจน์และยืนยันตัวตนรูปแบบดิจิทัล”
วันพุธที่ 1 มีนาคม 2566
ปลัดดีอีเอส เปิดสัมมนา “แนวทางการพิสูจน์และยืนยันตัวตนรูปแบบดิจิทัล”
ปลัดดีอีเอส เปิดสัมมนา “แนวทางการพิสูจน์และยืนยันตัวตนรูปแบบดิจิทัล”
วันนี้ (1 มี.ค 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดสัมมนา “กฎหมายแนวการพิสูจน์และยืนยันตัวตนรูปแบบดิจิทัล” พร้อมด้วย นายชาญณรงค์ ปราณีจิตต์ ประธานศาลอุทธรณ์ภาค1 ร่วมงาน จัดโดย ศูนย์วิจัยกฎหมายและการพัฒนาคณะนิติศาสตร์ จุฬาลงกรณ์มหาวิทยาลัย ร่วมกับ บริษัทเนชั่นแนลดิจิทัลไอดี จํากัด (NDID) โดยมีผู้บริหารและผู้เกี่ยวข้อง เข้าร่วม ณ ห้องฉัตรา 1 บอลรูม โรงแรมสยามแคมปินสกี้ กรุงเทพฯ
___________________
รัฐบาลไทย-ข่าวทำเนียบรัฐบาล-กรมการขนส่งทางบก เผย “ระบบแจ้งเตือนถุงลมนิรภัย” แจ้งเตือนเจ้าของรถแล้วกว่า 50,000 ราย แก้ไขถุงลมนิรภัยไปแล้วกว่า 6,000 คัน เพิ่มขึ้นกว่า 60% เมื่อเปรียบเทียบกับปีที่ผ่านมา
วันจันทร์ที่ 27 กุมภาพันธ์ 2566
กรมการขนส่งทางบก เผย “ระบบแจ้งเตือนถุงลมนิรภัย” แจ้งเตือนเจ้าของรถแล้วกว่า 50,000 ราย แก้ไขถุงลมนิรภัยไปแล้วกว่า 6,000 คัน เพิ่มขึ้นกว่า 60% เมื่อเปรียบเทียบกับปีที่ผ่านมา
...
กรมการขนส่งทางบก เผย “ระบบแจ้งเตือนถุงลมนิรภัย” แจ้งเตือนเจ้าของรถแล้วกว่า 50,000 ราย แก้ไขถุงลมนิรภัยไปแล้วกว่า 6,000 คัน เพิ่มขึ้นกว่า 60% เมื่อเปรียบเทียบกับปีที่ผ่านมา
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า ตามที่มีรายงานปัญหาการทํางานผิดปกติของถุงลมนิรภัยยี่ห้อทาคาตะ (Takata) ในรถยนต์ที่ผลิตและจําหน่ายในระหว่างปี 2541 - 2561 ที่เป็นปัญหาในหลายประเทศทั่วโลกรวมทั้งประเทศไทย ซึ่งอาจเป็นอันตรายกับผู้ขับรถและผู้โดยสาร กรมการขนส่งทางบก (ขบ.) สมาคมอุตสาหกรรมยานยนต์ไทย และบริษัทรถยนต์ ได้ร่วมกันดําเนินมาตรการต่าง ๆ ตั้งแต่ปี 2561 เพื่อแจ้งให้เจ้าของรถที่เข้าข่ายรถติดตั้งถุงลมนิรภัยยี่ห้อทาคาตะ นํารถมาตรวจสอบและแก้ไขถุงลมนิรภัย อย่างต่อเนื่อง ทั้งในด้านการสนับสนุนข้อมูลเพื่อใช้ติดต่อเจ้าของรถ รวมถึงการจัดกิจกรรมประชาสัมพันธ์ ตามช่องทางสื่อสารของ ขบ. โดย ขบ. สมาคมอุตสาหกรรมยานยนต์ไทย และบริษัทรถยนต์ ได้ร่วมกันจัดทําและเปิดใช้งาน “ระบบแจ้งเตือนถุงลมนิรภัย” ตั้งแต่วันที่ 23 มกราคม 2566 เพื่อแจ้งเตือนเมื่อดําเนินการทางทะเบียนและภาษีรถทั้งที่สํานักงานขนส่งทั่วประเทศและระบบชําระภาษีรถประจําปีออนไลน์ (DLT E-Service) หากระบบตรวจสอบ และพบว่าเป็นรถที่เข้าข่ายเปลี่ยนถุงลมนิรภัย เจ้าหน้าที่จะทําการแจ้งโดยทันที หรือในกรณีดําเนินการชําระภาษีรถประจําปีผ่านระบบออนไลน์ (DLT E-Service) ระบบจะขึ้นหน้าต่างแจ้งเตือนทันที โดยทั้ง 2 ระบบจะมีการขอข้อมูล ชื่อ - นามสกุล และเบอร์ติดต่อ เพื่อนําไปใช้ในการติดต่อให้เจ้าของรถนํารถไปตรวจสอบและแก้ไขถุงลมนิรภัย ซึ่งประชาชนสามารถเลือกได้ว่าจะยินยอมให้ข้อมูลหรือปฏิเสธไม่ให้ข้อมูล ทั้งนี้ เมื่อดําเนินการด้านทะเบียนและภาษีรถแล้วเสร็จจะมีข้อความเตือนที่ใบเสร็จรับเงินให้นํารถเข้ารับบริการที่ศูนย์บริการใกล้บ้านหรือตรวจสอบข้อมูลได้ที่ www.checkairbag.com ทั้งนี้ ภายหลังจากเปิดใช้งานระบบมาเป็นระยะเวลา 1 เดือน ตั้งแต่วันที่ 23 มกราคม - 22 กุมภาพันธ์ 2566 มีการแจ้งเตือนแล้ว 50,420 คัน และมีการนํารถเข้าแก้ไขถุงลมนิรภัยแล้ว จํานวน 6,646 คัน ซึ่งเมื่อเปรียบเทียบกับสถิติการแก้ไขถุงลมนิรภัยเฉลี่ยต่อเดือนเมื่อปี 2565 (ประมาณ 4,123 คันต่อเดือน) พบว่าเพิ่มขึ้นกว่า 60%
อธิบดีกรมการขนส่งทางบก กล่าวเพิ่มเติมว่า เพื่อให้ประชาชนใช้รถที่ได้มาตรฐานและปลอดภัย จึงขอเชิญชวนประชาชนตรวจสอบว่ารถของท่านเข้าข่ายต้องเข้ารับการตรวจสอบและแก้ไขถุงลมนิรภัยหรือไม่ ผ่านช่องทางเว็บไซต์ www.checkairbag.com หากพบว่าเป็นรถที่เข้าข่ายติดตั้งถุงลมนิรภัยยี่ห้อทาคาตะ ให้รีบนํารถเข้ารับการตรวจสอบและแก้ไขที่ศูนย์บริการรถยนต์ใกล้บ้านท่านทั่วประเทศ “ฟรี..ไม่เสียค่าใช้จ่ายใด ๆ ทั้งสิ้น” ขบ. มีเป้าหมายที่จะต้องเรียกคืนรถที่เข้าข่ายทุกคันเข้ารับการตรวจสอบและแก้ไขถุงลมนิรภัย เพื่อเป็นการปกป้องชีวิตและทรัพย์สินของผู้บริโภค และเพื่อให้เกิดความปลอดภัยสูงสุดต่อประชาชนผู้ใช้รถทุกคนต่อไป
รัฐบาลไทย-ข่าวทำเนียบรัฐบาล-จีนพร้อมผนึกความร่วมมือด้านเทคโนโลยีการสำรวจดวงจันทร์กับไทย
วันจันทร์ที่ 27 กุมภาพันธ์ 2566
จีนพร้อมผนึกความร่วมมือด้านเทคโนโลยีการสํารวจดวงจันทร์กับไทย
จีนพร้อมผนึกความร่วมมือด้านเทคโนโลยีการสํารวจดวงจันทร์กับไทย
ศาสตราจารย์พิเศษเอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม (อว.) และศาสตราจารย์ นายแพทย์ สิริฤกษ์ ทรงศิวิไล ปลัดกระทรวง อว. พร้อมด้วย อัครราชทูต ณ กรุงปักกิ่ง และผู้บริหารกระทรวง อว. ประชุมหารือกับ Mr. Zhang Kejian, Administrator of China National Space Administration (CNSA) เมื่อวันที่ 9 กุมภาพันธ์ 2566 ณ สาธารณรัฐประชาชนจีน
โดยในการพบปะหารือฝ่ายไทยได้เสนอขอรับการสนับสนุนการส่งดาวเทียมขนาดเล็กไปยังวงโคจรของดวงจันทร์ซึ่งฝ่ายจีนยินดีให้การสนับสนุนการดําเนินการโดยส่งดาวเทียมของไทยร่วมไปกับภารกิจ ฉางเอ๋อ 7 (Chang'e 7) ที่มีแผนเดินทางไปสํารวจดวงจันทร์ในปี 2569
อนึ่ง ดาวเทียมขนาดเล็กที่ไทยเสนอให้ส่งไปกับดาวเทียมฉางเอ๋อ 7 นี้ จะมีภารกิจหลักเป็นการทดสอบระบบนําร่อง ระบบสื่อสารทางไกล และเทคโนโลยีที่จําเป็นในการสํารวจอวกาศห้วงลึกที่ต้องเผชิญกับรังสีพลังงานสูงในระยะไกลจากโลก ภารกิจที่ฝ่ายไทยเสนอร่วมกับจีนนี้เป็นโครงการนําร่องภายใต้การดําเนินงานของภาคีความร่วมมืออวกาศไทย (Thai Space Consortium) เพื่อเตรียมความพร้อมส่งดาวเทียมไปโคจรศึกษาวิจัยดวงจันทร์ภายใน 7 ปี
ทั้งนี้ CNSA ยังยินดีให้การสนับสนุนบุคลากรในการทํางานร่วมกับหน่วยงานด้านอวกาศของไทยผ่านกิจกรรมการแลกเปลี่ยนบุคลากร อาทิ การเป็นวิทยากร อาจารย์ที่ปรึกษา และการถ่ายทอดองค์ความรู้ เพื่อสนับสนุนการดําเนินงานของ Sirindhorn Center for Geo-Informatics (SCGI) ในการเรียนการสอน ตลอดจนการพัฒนาหลักสูตรนานาชาติด้านเทคโนโลยีอวกาศและภูมิสารสนเทศในภูมิภาคอาเซียน นอกจากนี้ CNSA จะประสานงานกับมหาวิทยาลัยที่มีหลักสูตรด้านเทคโนโลยีอวกาศและหลักสูตรที่เกี่ยวข้อง (เช่น Beihang University และอื่นๆ) ในการที่จะสนับสนุนทุน
ให้บุคลากรในประเทศไทยและสมาชิกอาเซียนเข้ารับการศึกษาหรือดําเนินการวิจัยพัฒนาในมหาวิทยาลัยของจีนอีกด้วย
รัฐบาลไทย-ข่าวทำเนียบรัฐบาล-“ทิพานัน” ย้ำ “ประยุทธ์” ทำแล้ว เปิดบริการรถไฟไทย-ลาว สถานีหนองคาย – ท่านาแล้ง จ่อเพิ่มขบวนวันละ 16 ขบวน (ไป-กลับ) พ่วงขบวนละ 25 แคร่ปีนี้  บูมเศรษฐกิจ 2 ประเทศเชื่อมโยงภูมิภาค
วันจันทร์ที่ 27 กุมภาพันธ์ 2566
27/02/2566
“ทิพานัน” ย้ํา “ประยุทธ์” ทําแล้ว เปิดบริการรถไฟไทย-ลาว สถานีหนองคาย – ท่านาแล้ง จ่อเพิ่มขบวนวันละ 16 ขบวน (ไป-กลับ) พ่วงขบวนละ 25 แคร่ปีนี้  บูมเศรษฐกิจ 2 ประเทศเชื่อมโยงภูมิภาค
“ทิพานัน” ย้ํา “ประยุทธ์” ทําแล้ว เปิดบริการรถไฟไทย-ลาว สถานีหนองคาย – ท่านาแล้ง จ่อเพิ่มขบวนวันละ 16 ขบวน (ไป-กลับ) พ่วงขบวนละ 25 แคร่ปีนี้  บูมเศรษฐกิจ 2 ประเทศเชื่อมโยงภูมิภาค
วันนี้ (27 ก.พ. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นผู้นําที่ทําให้เกิดการเปลี่ยนแปลงพัฒนาโครงสร้างพื้นฐานเพื่อพัฒนาเศรษฐกิจไทย เร่งขับเคลื่อนการก่อสร้างเส้นทางขนส่งเชื่อมโยงภูมิภาค ก้าวสู่การเป็นศูนย์กลางเศรษฐกิจอาเซียนและเป็นจุดเชื่อมต่อที่สําคัญของภูมิภาคอาเซียน เพื่อยกระดับการเดินทาง การท่องเที่ยว ขนส่งสินค้าและบริการ ตามยุทธศาสตร์ชาติ 20 ปี โดยปัจจุบันมีรถไฟเชื่อมต่อการขนส่งระหว่างไทย - สปป.ลาว - จีน ในเส้นทางสถานีหนองคาย – ท่านาแล้ง ที่สร้างเสร็จสมบูรณ์ตั้งแต่เมื่อเมื่อวันที่ 30 มิ.ย. 2565 ที่ผ่านมา และเปิดให้บริการแล้ว โดยเปิดให้บริการทุกวัน วันละ 2 เที่ยว เพื่อสนับสนุนให้เกิดการขนส่งระหว่างประเทศ สามารถท่องเที่ยวได้สะดวกสบายมากขึ้น เชื่อมโยงภูมิภาค
น.ส.ทิพานัน กล่าวว่า โดยมีแผนในปี 2566-2568 จะปรับเพิ่มขบวนรถขนส่งสินค้าเป็นวันละ 16 ขบวน (ไป-กลับ) พ่วงขบวนละ 25 แคร่ และตั้งแต่ปี 2569 เป็นต้นไปจะเพิ่มขบวนรถเป็น 24 ขบวน (ไป-กลับ) พ่วงขบวนละ 25 แคร่ ซึ่งไม่รวมขบวนรถโดยสารระหว่างประเทศที่เดิมปกติมีให้บริการวันละ 4 ขบวน (ไป-กลับ) เพื่อให้สอดรับต่อความต้องการขนส่งสินค้าระหว่างประเทศที่มีแนวโน้มเพิ่มมากขึ้น
“พล.อ.ประยุทธ์ลงมือทําจริง โครงการเดินหน้าแล้วเสร็จสมบูรณ์เปิดให้บริการแล้ว ซึ่งช่วยให้การขนส่งสินค้าไทย-ลาวสะดวก ช่วยผู้ประกอบการประหยัดค่าใช้จ่ายและประหยัดเวลา กระจายรายได้ สร้างงานในพื้นที่ตลอดเส้นทาง เป็นจุดหมายของนักท่องเที่ยวที่จะช่วยกระตุ้นเศรษฐกิจของทั้ง 2 ประเทศ”น.ส.ทิพานัน กล่าว
รองโฆษกประจําสํานักนายกรัฐมนตรี กล่าวว่า อย่างไรก็ตาม พล.อ.ประยุทธ์ ไม่หยุดยั้งการพัฒนา เดินหน้าเชื่อมโครงข่ายการคมนาคมขนส่ง โดยเร่งขับเคลื่อนโครงการรถไฟความเร็วสูงไทย - จีน ระยะที่ 1 ช่วงกรุงเทพฯ - นครราชสีมา ระยะทาง 253 กิโลเมตร 6 สถานี ได้แก่ สถานีกลางกรุงเทพอภิวัฒน์ ดอนเมือง อยุธยา สระบุรี ปากช่อง และสิ้นสุดที่นครราชสีมา วงเงินลงทุน 179,413 ล้านบาท ศูนย์ซ่อมบํารุง (Depot) 1 แห่ง (เชียงรากน้อย) หน่วยซ่อมบํารุงทาง 2 แห่ง (สระบุรี และโคกสะอาด) รวมถึงการก่อสร้างอุโมงค์รถไฟ 1 แห่ง ระยะทาง 12.23 กิโลเมตร (เฉพาะอุโมงค์ความยาว 8 กิโลเมตร) ตั้งอยู่ระหว่างสถานีอยุธยา และปากช่อง วงเงินลงทุน 4,279.33 ล้านบาท ปัจจุบันอยู่ระหว่างการก่อสร้าง มีกําหนดเปิดให้บริการปี 2570
รัฐบาลไทย-ข่าวทำเนียบรัฐบาล-ครม.อนุมัติให้กระทรวงการคลังเพิ่มทุนโครงการเหมืองแร่โพแทชอาเซียน 90 ล้าน คงสัดส่วนผู้ถือหุ้นตามข้อตกลงโครงการอุตสาหกรรมอาเซียน
วันพุธที่ 1 มีนาคม 2566
01/03/2566
ครม.อนุมัติให้กระทรวงการคลังเพิ่มทุนโครงการเหมืองแร่โพแทชอาเซียน 90 ล้าน คงสัดส่วนผู้ถือหุ้นตามข้อตกลงโครงการอุตสาหกรรมอาเซียน
ครม.อนุมัติให้กระทรวงการคลังเพิ่มทุนโครงการเหมืองแร่โพแทชอาเซียน 90 ล้าน คงสัดส่วนผู้ถือหุ้นตามข้อตกลงโครงการอุตสาหกรรมอาเซียน
วันนี้ (1 มีนาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 28 กุมภาพันธ์ 2566 ว่า ครม.เห็นชอบการเพิ่มทุนในโครงการเหมืองแร่โพแทชของอาเซียน โดยเพิ่มทุนเพื่อชําระค่าหุ้นสามัญเพิ่มทุนส่วนแรกในสัดส่วนของกระทรวงการคลัง จํานวน 90 ล้านบาท สําหรับบริษัท อาเซียนโปแตชชัยภูมิ จํากัด (มหาชน) เพื่อคงสัดส่วนการถือหุ้นของรัฐบาลเจ้าของโครงการเป็นไปตามข้อตกลงพื้นฐานว่าด้วยโครงการอุตสาหกรรมอาเซียน (Basic Agreement) และให้โครงการสามารถดําเนินงานต่อไปได้ พร้อมทั้งมอบหมายให้กระทรวงการคลังพิจารณาใช้จ่ายงบกลาง ปีงบประมาณ 2566 เพื่อชําระค่าหุ้นสามัญเพิ่มทุนในส่วนแรกตามขั้นตอนของกฎหมายต่อไป
โครงการเหมืองแร่โพแทชของอาเซียน เป็นโครงการภายใต้ข้อตกลงพื้นฐานว่าด้วยโครงการอุตสาหกรรมอาเซียน (Basic Agreement) โดยไทยเป็นสมาชิกร่วมกับประเทศอินโดนีเซีย มาเลเซีย ฟิลิปปินส์ สิงคโปร์ และบูรไน ซึ่งข้อตกลงกําหนดให้ประเทศเจ้าของโครงการต้องร่วมลงทุนไม่น้อยกว่าร้อยละ 60 ของยอดลงทุนทั้งหมด และรัฐบาลเจ้าของโครงการต้องลงทุนไม่น้อยกว่าร้อยละ 20 ของยอดเงินลงทุนนั้น โดยอีกร้อยละ 40 ประเทศสมาชิกอาเซียนจะเป็นผู้ลงทุน โครงการนี้ มีบริษัทอาเซียนโปแตชชัยภูมิ จํากัด (มหาชน) เป็นผู้ดําเนินโครงการ มีทุนจดทะเบียน 2,805.8 ล้านบาท และกระทรวงการคลังถือหุ้นอยู่ร้อยละ 20 เป็นเงิน 516.16 ล้านบาท ลักษณะของโครงการ เป็นการทําเหมืองใต้ดินซึ่งมีแร่โพแทชและเกลือหินเป็นผลผลิตสําคัญ ตั้งอยู่ในพื้นที่จังหวัดชัยภูมิ มีมูลค่าแหล่งแร่รวม 200,000 ล้านบาท และได้เริ่มพัฒนาเหมืองขั้นต้นเพื่อการผลิตแร่โพแทชไว้แล้ว เช่น การขุดเจาะอุโมงค์เข้าสู่เหมืองใต้ดินเพื่อการขนส่ง การสร้างห้องใต้ดินเพื่อทดลองผลิตแร่โพแทช ซึ่งไม่พบปัญหาด้านวิศวกรรม
นางสาวรัชดา กล่าวด้วยว่า ที่ผ่านมา บริษัทไม่สามารถหาทุนเพื่อดําเนินธุรกิจได้ แม้ภาครัฐโดยกระทรวงการคลังได้พยายามเพิ่มทุนแก่บริษัทหลายครั้ง เช่น ขยายนิยามผู้ถือหุ้นในสัดส่วนของรัฐบาลไทยให้ครอบคลุมรัฐวิสาหกิจไทย รวมถึงบริษัทลูกของรัฐวิสาหกิจไทย แต่ไม่มีหน่วนงานใดให้ความสนใจ จึงไม่สามารถผลิตแร่ได้ตามเป้าหมายที่วางไว้ อีกทั้ง มีภาคเอกชนรายใหม่ให้ความสนใจที่จะลงทุนในโครงการ ซึ่งอาจจะส่งผลต่อสัดส่วนการถือหุ้นของบริษัทเปลี่ยนแปลง กระทรวงการคลังจึงต้องเพิ่มทุนในครั้งนี้ ให้เป็นไปตามข้อตกลงพื้นฐานว่าด้วยโครงการอุตสาหกรรมอาเซียน (Basic Agreement)
รัฐบาลไทย-ข่าวทำเนียบรัฐบาล-พม. มุ่งพัฒนาคุณภาพชีวิตกลุ่มเป้าหมายภาคอีสาน  ตามกรอบแนวทางการตรวจราชการปี 2566
วันศุกร์ที่ 24 กุมภาพันธ์ 2566
พม. มุ่งพัฒนาคุณภาพชีวิตกลุ่มเป้าหมายภาคอีสาน  ตามกรอบแนวทางการตรวจราชการปี 2566
พม. มุ่งพัฒนาคุณภาพชีวิตกลุ่มเป้าหมายภาคอีสาน  ตามกรอบแนวทางการตรวจราชการปี 2566
เมื่อวันที่ 21 ก.พ. 66 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดโครงการประชุมชี้แจงกรอบแนวทางการตรวจราชการตามแผนการตรวจราชการกระทรวง พม. ประจําปีงบประมาณ พ.ศ. 2566 ซึ่งจัดโดยกองตรวจราชการ สํานักงานปลัดกระทรวง พม. โดยมี นางสาวนงลักษณ์ ยะสูงเนิน ผู้อํานวยการสํานักงานส่งเสริมและสนับสนุนวิชาการ 5 กล่าวรายงาน อีกทั้งนายอนันต์ ดนตรี หัวหน้าผู้ตรวจราชการกระทรวง พม. พร้อมด้วย นายกันตพงศ์ รังษีสว่าง และนางอภิญญา ชมภูมาศ ผู้ตรวจราชการกระทรวง พม. บรรยายแนวทางการตรวจราชการตามแผนการตรวจประจําปีงบประมาณ พ.ศ. 2566 อีกทั้งมีหน่วยงานทีม One Home พม. 20 จังหวัดภาคตะวันออกเฉียงเหนือในเขตตรวจราชการที่ 10 - 14 รวม 149 คน เข้าร่วมประชุม ณ โรงแรมเดอะคอนวีเนี่ยน อําเภอเมือง จังหวัดขอนแก่น
นายอนุกูล กล่าวว่า การประชุมดังกล่าวจัดขึ้นระหว่างวันที่ 21-22 ก.พ. 66 เพื่อชี้แจงกรอบแนวทางการตรวจราชการที่บรรจุในแผนการตรวจราชการกระทรวง พม. ประจําปีงบประมาณ พ.ศ. 2566 เพื่อให้หน่วยงานทีม One Home พม.จังหวัด 20 จังหวัดภาคตะวันออกเฉียงเหนือในเขตตรวจราชการที่ 10 - 14 สามารถนํานโยบายจากส่วนกลางไปขับเคลื่อนการดําเนินงานในระดับพื้นที่ในการให้ความช่วยเหลือ คุ้มครองและพัฒนาคุณภาพชีวิตประชาชนและกลุ่มเป้าหมายได้อย่างมีประสิทธิภาพ อีกทั้งสามารถรายงานผลการดําเนินงานตามแบบตรวจติดตามการปฏิบัติงานตามแผนการตรวจราชการ พม. ปีงบประมาณ พ.ศ. 2566 ที่มุ่งเน้นผลสัมฤทธิ์ ของแต่ละโครงการในเชิงประจักษ์ได้
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-รองปลัด.กษ.เข้าร่วมประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 1/2566
วันจันทร์ที่ 27 กุมภาพันธ์ 2566
รองปลัด.กษ.เข้าร่วมประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 1/2566
รองปลัด.กษ.เข้าร่วมประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 1/2566
วันจันทร์ที่ 27 กุมภาพันธ์ 2566 เวลา 10.20 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ ครั้งที่ 1/2566 โดยรัฐมนตรีว่าการกระทรวงเกษตรและสหกรณ์ ได้มอบหมายให้ นายอภัย สุทธิสังข์ รองปลัดรกระทรวงเกษตรและสหกรณ์ เข้าร่วมประชุมดังกล่าว ณ ห้องประชุมมหาวิทยาลัยราชภัฏสงขลา จังหวัดสตูล โดยมีเรื่องสําคัญเพื่อพิจาณาในที่ประชุมดังนี้
1) โครงการจัดตั้งมหาวิทยาลัยสตูล พ.ศ.2566-2572 (ระยะเวลา 7 ปี)
2) กรอบแนวทางการยกระดับและพัฒนาการท่องเที่ยงจังหวัดสตูลให้เห็นเป็น Word Class Southern Border ,Thaland. The Rivera of South East Asia
3) โครงการก่อสร้างถนนเชื่อมต่อด่านศุลกากรสะเดาแห่งใหม่กับด่านบูกิตตายูฮิตัมของมาเลเซีย เพื่อรองรับการพัฒนาพื้นทีเขตเศรษฐกิจพิเศษอําเภอสะเดาจังหวัดสงขลา
4) การให้วันสารทเดือนสิบเป็นวันหยุดราชการประจําปีเฉพาะในพื้นที่จังหวัดชายแดนภาคใต้
5) (ร่าง) ระเบียบคณะกรรมการยุทธศาสตร์ด้านการพัฒนาจังหวัดชายแดนภาคใต้ ว่าด้วยการให้ความช่วยเหลือเยียวยาผู้ได้รับผลกระทบสืบเนื่องจากสถานการณ์ความไม่สงบในจังหวัดชายแดนภาคใต้ พ.ศ. ...
6) แผนส่งเสริมและพัฒนาเด็ก เยาวชน สตรี และกลุ่มเปราะบาง เพื่อแก้ไขปัญหาในจังหวัดชายแดนภาคใต้ ระยะ 5 ปี (พ.ศ.2566-2570)
7) การพัฒนาระดับการจัดการศึกษาในสถาบันศึกษาปอเนาะ และโรงเรียนเอกชนสอนศาสนาอิสลามในพื้นที่จังหวัดชายแดนภาคใต้
8) การขอรับเงินสวัสดิการสําหรับการปฏิบัติงานประจําสํานักงานในพื้นทีพิเศษ ให้กับผู้นําองค์กรปกครองท้องถิ่น
9) โครงการส่งเสริมการเลี้ยงไก่แบบครบวงจร เพื่อยกระดับการพัฒนาอุตสาหกรรมสัตว์เศรษฐกิจในพื้นที่จังหวัดชายแดนภาคใต้ภายใต้ระเบียงเศรษฐกิจฮาลาลจังหวัดชายแดนภาคใต้ภายใต้ระเบียงเศรษฐกิจฮาลาลจังหวัดชายแดนภาคใต้ พ.ศ.2566-2570 (ระยะเวลา 5 ปี)
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งทุกหน่วยใน ยธ.ช่วยกันร่าง กม.ปศุสัตว์ หลังมท. ปลดล็อกจัดแข่ง-เล่นพนัน ชี้จะเป็น Soft Power กระตุ้นเศรษฐกิจ-ท่องเที่ยว
วันจันทร์ที่ 27 กุมภาพันธ์ 2566
27/02/2566
รัฐมนตรีว่าการกระทรวงยุติธรรม เร่งทุกหน่วยใน ยธ.ช่วยกันร่าง กม.ปศุสัตว์ หลังมท. ปลดล็อกจัดแข่ง-เล่นพนัน ชี้จะเป็น Soft Power กระตุ้นเศรษฐกิจ-ท่องเที่ยว
รัฐมนตรีว่าการกระทรวงยุติธรรม เร่งทุกหน่วยใน ยธ.ช่วยกันร่าง กม.ปศุสัตว์ หลังมท. ปลดล็อกจัดแข่ง-เล่นพนัน ชี้จะเป็น Soft Power กระตุ้นเศรษฐกิจ-ท่องเที่ยว แนะทํากติกาให้เป็นสากล ขอ ขรก. กระตือรือร้นรักษามาตรฐานกระทรวงเกรดเอ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า หลังจากที่ตนได้ผลักดันร่างกฎหมายที่เกี่ยวกับปศุสัตว์ ซึ่งได้เสนอหลักการผ่านความเห็นชอบของนายกรัฐมนตรีแล้ว โดยขณะนี้ทางกระทรวงมหาดไทย ได้ออกหนังสือแนวทางการอนุญาตจัดให้มีการเล่นการพนันประเภทสัตว์ต่อสู้กันหรือแข่งขันสัตว์ถึงผู้ว่าราชการจังหวัดทุกจังหวัด ซึ่งจะทําให้กีฬาสัตว์ท้องถิ่น เช่น วัวชน ไก่ชน ปลากัด และม้า จัดการแข่งขันและเล่นพนันได้ ซึ่งเรื่องนี้จะเป็น ซอฟท์พาวเวอร์ (Soft Power) ที่จะช่วยให้ระบบเศรษฐกิจและการท่องเที่ยวของไทยเป็นที่น่าสนใจของชาวต่างชาติ เพราะทุกวันนี้ ทุกภูมิภาคมีการจัดแข่งขันสัตว์ และมีสนามแข่งขัน ซึ่งเป็นวิถีชีวิตและประเพณีของไทยมาอย่างยาวนาน
นายสมศักดิ์ กล่าวอีกว่า ตนอยากให้หน่วยงานในกระทรวงยุติธรรม ช่วยกันเสนอแนะความเห็นในการร่างกฎหมาย เพราะกฎหมายนี้จะเป็นประโยชน์อย่างมากกับประชาชน เช่น การทําสัตว์กีฬา วัวชน ไก่ชนเปิดให้นักท่องเที่ยวได้เข้าชม โดยออกกติกาให้เป็นสากล อาทิ การใช้ผ้าพันเขาวัวสองสี เพื่อให้คนดูแยกออกเหมือนนวมในกีฬามวย การใส่อุปกรณ์เพื่อลดการบาดเจ็บของสัตว์ เพื่อดึงดูดนักท่องเที่ยวต่างชาติให้เข้ามา ก็จะสามารถเก็บค่าเข้าชมได้เยอะขึ้น รวมถึงการพัฒนาสายพันธุ์สัตว์ ทําใบเพ็ดดีกรี ( Pedigree) หรือ ใบประวัติ ซึ่งจะเป็นสิ่งที่จะเป็นตัวช่วยให้ทราบถึงที่มาที่ไปของวัว ไก่ ม้า หรือสัตว์เลี้ยง เวลาขายก็จะได้ราคาสูงกว่าเดิม
"ผมอยากให้ทุกหน่วยงานในกระทรวงช่วยกันดู อย่างเรื่องการพนัน หากเราทําให้ถูกต้อง ทําแพลตฟอร์มออนไลน์ มีการเก็บภาษี ก็จะสามารถเอาเงินเข้ารัฐเพื่อนํามาใช้ในการพัฒนาประเทศได้ เพราะกระทรวงมหาดไทยจะมีการเปิดให้เล่นอยู่แล้ว เราก็ควรทําให้เป็นระบบ โดยกฎหมายนี้หากทําสําเร็จจะช่วยชาวบ้านและเกษตรกรจํานวนมาก ผมอยากให้ทุกคนกระตือรือร้น เพราะที่ผ่านมาเราก็ทํางานที่เป็นตัวอย่างให้กระทรวงอื่นๆ ทําตามจนได้รับคําชื่นชมว่าเป็นกระทรวงเกรดเอแล้ว เช่น การไกล่เกลี่ยหนี้สิน ขอให้ทุกคนรักษามาตรฐานความดีไว้ แม้ช่วงนี้เป็นปลายสมัยรัฐบาล ก็อย่าเกียร์ว่าง ทํางานช่วยประชาชนอย่างเต็มที่" นายสมศักดิ์ กล่าว
รัฐบาลไทย-ข่าวทำเนียบรัฐบาล-​Govt rushes to provide financial assistance to all flood-affected victims in 90 days
วันพฤหัสบดีที่ 23 กุมภาพันธ์ 2566
23/02/2566
​Govt rushes to provide financial assistance to all flood-affected victims in 90 days
​Govt rushes to provide financial assistance to all flood-affected victims in 90 days
February 22, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed about the Government’s policy to provide financial support to the victims affected by flood disaster during the rainy season of 2022 in Bangkok and other 56 provinces. The cabinet, in its meeting on February 21, 2023, approved an extension of period for distribution of financial assistance to the victims from 60 days to 90 days after the budget allocation date (March 20, 2023). This is to ensure that the operation be in accordance with related regulations and criteria, and that financial assistance provision be carried out in an accurate, transparent, and fair manner.
According to Ministry of Interior’s report, there are 594,477 households registered for financial assistance in Bangkok and other 56 provinces, out of 1,046,460 households reported to be affected by flood disaster during the rainy season of 2022. The Department of Disaster Prevention and Mitigation forwarded the list of registered households to Government’s Savings Bank, and as of February 17, 2023, 553,795 households have been given financial assistance, for the total budget of 3,503,555,000 Baht.
Additional budget of 147,789,000 Baht is estimated to be given to the remaining 25,947 households out of the balance of 2,607,196,000 Baht in budget allocation for the purpose
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่สระแก้ว ร่วมตรวจราชการแบบบูรณาการ รอบ 1 พร้อมผู้ตรวจสำนักนายกฯ และผู้ตรวจ ก.ศึกษาฯ
วันพฤหัสบดีที่ 23 กุมภาพันธ์ 2566
23/02/2566
ผู้ตรวจสมพลฯ ลงพื้นที่สระแก้ว ร่วมตรวจราชการแบบบูรณาการ รอบ 1 พร้อมผู้ตรวจสํานักนายกฯ และผู้ตรวจ ก.ศึกษาฯ
นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่สระแก้ว ร่วมตรวจราชการแบบบูรณาการ รอบ 1 พร้อมผู้ตรวจสํานักนายกฯ และผู้ตรวจ ก.ศึกษาฯ
เมื่อวันที่ 22 กุมภาพันธ์ 2565 เวลา 09.30 น. นายสมพล โนดไธสง ผู้ตรวจราชการกระทรวงอุตสาหกรรม ได้ร่วมลงพื้นที่พร้อมกับผู้ตรวจราชการสํานักนายกรัฐมนตรี เขตตรวจราชการที่ 9 (นายพิฆเนศ ต๊ะปวง) ผู้ตรวจราชการกระทรวงศึกษาธิการ (นายธฤติ ประสาน) อุตสาหกรรมจังหวัดสระแก้ว (นายพฤกษ์ ศิโรรัตนเศรษฐ์) ผู้แทนกระทรวงการพัฒนาสังคมและความมั่นคงของมนุษย์ ผู้แทนกระทรวงสาธารณสุข และคณะเจ้าหน้าที่ได้ตรวจราชการแบบบูรณาการ โดยลงพื้นที่ตรวจติดตามโครงการพัฒนาศักยภาพคนตลอดช่วงชีวิต คือ โครงการพัฒนาโรงเรียนส่งเสริมสุขภาพระดับเพชรและบูรณาการโรงเรียนรอบรู้ด้านสุขภาพ ณ โรงเรียนไทยรัฐวิทยา 83 (บ้านห้วยโจด) โดยจะเป็นโรงเรียนต้นแบบด้านสุขภาพให้กับโรงเรียนอื่นๆ ซึ่งได้รับรางวัลจากหน่วยงานต่างๆ จํานวนมาก เป็นการพัฒนาศักยภาพทุกช่วงวัย
ผู้ตรวจสมพลฯ ได้ให้ข้อคิดเห็นในกรณีที่นักเรียนได้รับการพัฒนาแต่ละช่วงวัย จะทําให้มีคุณภาพชีวิตที่ดี โดยภาคอุตสาหกรรมจะเกี่ยวเนื่องกับการพัฒนาทุกช่วงวัย และในส่วนของกระทรวงอุตสาหกรรม ได้กํากับดูแลสถานประกอบการอุตสาหกรรม เพื่อให้สามารถอยู่ร่วมกับชุมชนได้ โดยไม่ส่งผลกระทบด้านสิ่งแวดล้อม ซึ่งสถานศึกษาสามารถเข้าเยี่ยมชมสถานประกอบการอุตสาหกรรม อีกทั้งเป็นการสร้างความสัมพันธ์ที่ดีกับชุมชนโดยรอบ และเป็นการสร้างงานสร้างรายได้ให้กับชุมชนในพื้นที่รอบโรงงานอุตสาหกรรม